**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVI****Број 49** | **Прокупље****07. Октобар****2024.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 25. Одлуке о месним заједницама на територији града Прокупља („Службени лист града Прокупља“, број 32/2019, 11/2023, и 42/2024), Изборна комисија за спровођење избора за чланове савета месних заједница, на седници одржаној 07.10.2024. године, донела је

# П О С Л О В Н И К

**О РАДУ ИЗБОРНЕ КОМИСИЈЕ ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА**

**ГРАДА ПРОКУПЉА**

**I ОСНОВНЕ ОДРЕДБЕ**

Члан 1.

Овим Пословником уређују се питања организације, начина рада и одлучивања Изборне комисије за спровођење избора за чланове Савета месних заједница (у даљем тексту: Изборна комисија), као и друга питања од значаја за рад Изборне комисије.

Члан 2.

Седиште Изборне комисије је у Прокупљу, у згради Градске управе града Прокупља, улица Таткова бр. 2.

Члан 3.

Изборна комисија у свом раду користи печат Скупштине града Прокупља .

# II САСТАВ И НАДЛЕЖНОСТ ИЗБОРНЕ КОМИСИЈЕ

*Састав Изборне комисије*

Члан 4.

Изборну комисију чине председник и шест чланова, које именује Скупштина Града.

Изборна комисија има секретара кога именује Скупштина града и који учествује у раду Изборне комисије, без права одлучивања.

Председник, чланови Изборне комисије и њен секретар имају заменике.

Заменици имају иста права и одговорности као председник, чланови и секретар Изборне комисије.

*Права и обавезе*

1. *Председник Изборне комисије*

Члан 5.

Председник Изборне комисије:

* представља Изборну комисију;
* организује рад Изборне комисије;
* Решењем именује радне групе за обављање одређених послова и задатака
* сазива седнице Изборне комисије и председава седницама;
* стара се о примени Пословника о раду Изборне комисије;
* стара се о томе да Изборна комисија своје послове обавља у складу са прописима и благовремено;
* потписује акта Изборне комисије;
* обавља друге послове утврђене овим пословником и Упутством.
1. *Чланови Изборне комисије*

Члан 6.

Чланови Изборне комисије имају право и обавезу да:

* редовно присуствују седницама Изборне комисије;
* учествују у расправи о питањима која су на дневном реду седнице Изборне комисије и гласају о сваком предлогу о коме се одлучује на седници;
* обављају све дужности и задатке које одреди председник Изборне комисије и Изборна комисија.
1. *Секретар Изборне комисије*

Члан 7.

Секретар Изборне комисије:

* припрема седнице Изборне комисије;
* координира рад чланова и заменика чланова Изборне комисије;
* помаже председнику Изборне комисије у обављању послова из његове надлежности;
* стара се о припреми предлога аката које доноси Изборна комисија;
* обавља и друге послове у складу са овим Пословником, Упутством и налозима председника Изборне комисије.

*Надлежност Изборне комисије*

Члан 8.

Изборна комисија приликом спровођења избора за чланове Савета месних заједница врши следеће послове:

1. стара се о законитости спровођења избора;
2. одређује бирачка места;
3. именује чланове бирачких одбора
4. доноси Упутство за спровођење избора за чланове савета месних заједница;
5. доноси Роковник за вршење изборних радњи у поступку спровођења избора за чланове савета месних заједница;
6. доноси Правила о раду бирачких одбора;
7. прописује обрасце и организује техничке припреме за спровођење избора;

утврђује да ли су пријаве кандидата сачињене и поднете у складу са

1. утврђује облик и изглед гласачких листића, број гласачких листића за бирачка места и записнички их предаје бирачким одборима;
2. утврђује и објављује резултате избора за чланове Савета месних заједница;
3. подноси извештај Скупштини Града о спроведеним изборима за чланове Савета месних заједница.

# III НАЧИН РАДА И ОДЛУЧИВАЊА

Члан 9.

Изборна комисија спроводи изборе за чланове Савета месне заједнице искључиво у сталном саставу.

Изборна комисија је самостална и независна у свом раду. За свој рад одговара органу који ју је именовао.

*Сазивање седнице Изборне комисије*

Члан 10.

Изборна комисија ради у седницама.

Седницу Изборне комисије сазива председник Изборне комисије, односно заменик председника у случају одсутности председника Изборне комисије.

У раду Изборне комисије учествују председник, чланови и секретар, и њихови заменици.

Седница Изборне комисије се сазива писаним/електронским или телефонским путем, као и на други одговарајући начин, у зависности од материјала по тачкама из предложеног дневног реда и рокова изборних активности.

Позив за седнице садржи: дан, време, место одржавања седнице и предлог дневног реда. Уз позив се члановима и заменицима чланова Изборне комисије доставља материјал (предлози аката) по тачкама предложеног дневног реда, као и записник са претходне седнице Изборне комисије, уколико је сачињен.

Дневни ред седнице предлаже председник Изборне Комисије, уз помоћ секретара Изборне комисије.

Када се седница Изборне комисије сазива телефонским путем или на други одговарајући начин, дневни ред седнице се предлаже и материјал се уручује на самој седници или се чланови упознају са материјалом и дневним редом на самој седници.

Ако постоји потреба за хитним доношењем одлуке из делокруга надлежности Изборне комисије или када за то по оцени председника Изборне комисије, постоје други посебни и оправдани разлози, Изборна комисија може донети одлуку и без одржавања седнице, телефонским путем тзв. телефонска седница Изборне комисије. За телефонску седницу свим члановима и заменицима чланова се електронским путем шаље предлог дневног реда са материјалом ради разматрања, најкасније 2 часа пре контактирања ради изјашњавања о тачкама дневног реда.

*Отварање седнице и учешће на седници Изборне комисије*

Члан 11.

Комисија ради и пуноважно одлучује ако седници присуствује већина од укупног броја чланова или заменика чланова (кворум).

Седници председава председник Изборне комисије, односно у његовом одсуству заменик председника Изборне комисије.

У случају када председник мора да напусти седницу, председавање преузима заменик председника, а у случају одсутности заменика председника, најстарији члан Изборне комисије. Уколико најстарији присутан члан Изборне комисије не може или не жели да преузме председавање седницом, председавање преузима следећи најстарији члан Изборне комисије.

Отварајући седницу, председавајући констатује број присутних чланова Изборне комисије.

У расправи на седници могу да учествују председник, чланови, и њихови заменици и секретар Комисије.

Позив за седницу Изборне комисије се доставља члановима и заменицима чланова.

Уколико седници присуствује и члан и егов заменик, право гласања има

члан.

*Ток седнице*

Члан 12.

Пре утврђивања дневног реда приступа се усвајању записника са

претходне седнице Изборне комисије.

Примедбе на записник може да изнесе сваки члан, односно заменик члана.

О изнетим примедбама на записник, изборна комисија одлучује редоследом којим су изнете.

Након одлучивања о примедбама на записник, председавајући ставља на гласање усвајање записника са прихваћеним примедбама.

Уколико нема изнетих примедби на записник, председавајући ставља на гласање записник.

Члан 13.

Дневни ред седнице утврђује Изборна комисија.

Право да предложи измену или допуну предложеног дневног реда има сваки члан, односно заменик члана Изборне комисије.

О предлозима за измену или допуну предложеног дневног реда одлучује се без расправе, редом којим су предлози изнети на седници.

Након изјашњавања о предлозима за измену или допуну предложеног дневног реда, Изборна комисија гласа о усвајању дневног реда у целини.

Ако се ради о акту, исти мора бири у форми у којој се доноси и образложен.

Члан 14.

На седници се ради по тачкама дневног реда.

Уколико се на седници разматра предлог акта који доноси Изборна комисија, пре отварања расправе, Изборну комисију са предлогом акта упознаје председник Изборне комисије.

*Одржавање реда на седници*

Члан 15.

Председавајући се стара о раду на седници и даје реч члановима. Нико не може да говори док му председавајући не да реч.

Због нарушавања рада и непоштовања одредби овог Правилника, председавајући може члана Изборне комисије опоменути или му одузети реч.

Када је то неопходно, председавајући може одредити паузу.

У тежим случајевима наршавања реда на седницама, на предлог председавајућег, Изборна комисија може одлучити да се прекршилац одстрани са седнице.

*Одлучивање*

Члан 16.

Пошто утврди да је расправа по тачки дневног реда исцрпљена, председавајући закључује расправу, након чега се прелази на одлучивање.

Изборна комисија доноси одлуке већином гласова присутних чланова Изборне комисије.

У оквиру једне тачке дневног реда, председавајући ставља на гласање предлоге редом којим су изнети.

*Одлучивање о предлозима аката које доноси Изборна комисија*

Члан 17.

Уколико су у току расправе изнети предлози за брисање, односно измене предлога акта, председавајући на гласање прво ставља те предлоге. У том случају, одлучује се према редоследу по ком су изнети предлози за брисање, односно измену, при чему председавајући на гласање прво ставља предлог за брисања, а потом предлог за измену предлога акта.

Након гласања о свим предлозима, председавајући ставља на гласање усвајање предлога акта у целини.

*Одлучивање по приговорима*

Члан 18.

 Овлашћено лице има право да поднесе приговор Изборној комисији због неправилности у поступку кандидовања, спровођења избора, утврђивања и објављивања резултата избора.

Приговор се подноси у року од 24 часа од дана када је одлука донета, односно извршена радња или учињен пропуст.

У поступку по приговорима сходно се примењују одредбе закона којим се уређује општи управни поступак.

Члан 19.

Одлуку по приговору Изборна комисија доноси у року од 48 часова од часа пријема приговора и доставља је подносиоцу приговора и објављује на огласној табли месне заједнице.

Ако Изборна комисија усвоји поднети приговор, поништиће одлуку или радњу.

Против одлуке Изборне комисије донете по приговору може се изјавити приговор Другостепеној изборној Комисији у року од 24 часа од достављања одлуке комисије, а преко Изборне комисије.

Изборна комисија је дужна да Другостепеној изборној комисији достави одмах, а најкасније у року од 12 часова све потребне податке и списе за одлучивање од пријема приговора.

Другостепена изборна комисија је дужна да донесе одлуку по приговору најкасније у року од 48 часова од дана пријема приговора са списима.

*Записник*

Члан 20.

О раду на седници сачињава се записник.

Записник садржи главне податке о раду на седници, и то: о присутним и одсутним члановима, као и о другим присутним лицима, о тачкама, односно о предлозима о којима се расправљало, са именима учесника у расправи, о одлукама, закључцима и другим актима који су на седници донети, као и резултатима гласања на седници.

Председник, члан и секретар Изборне комисије, могу захтевати да се у записник унесе њихово издвојено мишљење.

Записник потписују председавајући седници и секретар Комисије.

О сачињавању и чувању записника стара се секретар Изборне комисије.

*Изворни акти Изборне комисије*

Члан 21.

Изворником акта сматра се текст акта усвојен на седници Изборне комисије, сачињен у прописаном облику, потписан од председавајућег седници и оверен печатом Скупштине Града.

О сачињавању и чувању изворника стара се секретар Комисије.

*Услови за рад Комисије*

Члан 22.

 Градска управом обезбеђује и пружа неопходну стручну, административну и техничку помоћ при обављању послова за потребе Изборне комисије, ангажовањем одређеног броја запослених.

# IV ЈАВНОСТ РАДА

Члан 23.

Рад Изборне комисије је јаван.

Изборна комисија обезбеђује јавност рада путем објављивања аката и информација о свом раду на интернет презентацији Града Прокупља објављивањем аката у „Службеном листу града Прокупља“ .

*Објављивање аката у „Службеном листу града Прокупља“*

Члан 24.

У „Службеном листу града Прокупља“ и на сајту Града објављују се општи акти Изборне комисије.

Изборна комисија може одлучити да се у „Службеном листу града Прокупља“ објави и одређени појединачан акт Изборне комсије.

О објављивању аката стара се секретар Изборне комисије.

Члан 25.

Уколико текст акта објављеног у „Службеном листу града Прокупља“ није сагласан изворнику, исправку даје секретар Изборне комисије.

Исправка из ст. 1. овог члана објављује се на исти начин као и акт који се исправља.

Члан 26.

Изборна комисија може овластити секретара Комисије да утврди пречишћен текст општег акта Изборне комисије.

Овлашћење за утврђивање пречишћеног текста општег акта може да буде садржано у акту којим се мења општи акт, или у посебном закључку који доноси Изборна комисија.

Пречишћен текст општег акта објављује се у „Службеном листу града Прокупља“ и на сајту Града.

*Објављивање информација о раду Изборне комисије на интернет презентацији Града*

Члан 27.

Изборна комисија на званичној интернет презентацији Града објављује опште акте, извештаје о резултатима избора, као и друге информације и документа од значаја за информисање јавности.

# V ФИНАНСИЈСКО ПОСЛОВАЊЕ

Члан 28.

Средства за спровођење избора и финансирање изборне активности за избор чланова савета месних заједница обезбеђују се у буџету Града.

Наредбодавци за располагање средствима су председник и секретар Изборне комисије.

Изборна комисија ће посебном Одлуком о накнадама, материјалним и другим трошковима одредити и накнаде за чланове Изборне комисије и Другостепене изборне комисије, накнаду за чланове бирачких одбора.

# VI ИЗМЕНЕ И ДОПУНЕ ПОСЛОВНИКА

Члан 29.

Право предлагања измена и допуна Пословника има сваки члан и заменик члана Комисије.

Предлог за измену и допуну Пословника подноси се у писаном облику.

# VII ПРЕЛАЗНЕ И ЗАВРШНЕ ОДРЕДБЕ

Члан 30.

Питања која се односе на рад Изборне комисије, а која нису уређена овим Пословником, могу се уредити појединачним актима Изборне комисије, у складу са Одлуком о месним заједницама.

Члан 31.

Пословник ступа на снагу наредног дана од дана објављивања у ''Службеном листу Града Прокупља''

ИЗБОРНА КОМИСИЈА ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА

Број:013-19/2024-02

У Прокупљу,07.10.2024.године.

ПРЕДСЕДНИК ИЗБОРНЕ КОМИСИЈЕ

 Саша Анђелковић с.р.

2

На основу члана 25. Одлуке о месним заједницама на територији града Прокупља(''Сл. лист града Прокупља'' број 32/2019,11/2023,42/2024), а у вези са Одлуком председника Скупштине града Прокупља о расписивању избора за чланове савета месних заједница на територији града Прокупља (''Службени лист града Прокупља'' бр.43/2024), Изборна комисија за спровођење избора за чланове савета месних заједница, на седници одржаној дана 07.10. 2024.године, донела је:

**У П У Т С Т В О**

**ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА**

**НА ТЕРИТОРИЈИ ГРАДА ПРОКУПЉА**

**I УВОДНЕ ОДРЕДБЕ**

**Расписивање избора**

**Члан 1.**

Овим Упутством за спровођење избора за чланове савета месних заједница( у даљем тексту: Упутство) се ближе уређује начин и поступак избора чланова савета месних заједница на територији града Прокупља. Избори за чланове савета месних заједница на територији града Прокупља расписани Одлуком председника Скупштине града Прокупља одржаће се на дан 03.11.2024.године у периоду од 07 do 20 часова.

**Број чланова Савета месних заједница**

**Члан 2.**

Савет месних заједница може имати најмање 3, а највише 11 чланова. Савет месне заједнице која има до 100 бирача састављен је од 3 члана, од 101 до 500 бирача састављен је од 5 чланова, од 501 до 1000 бирача састављен је од 7 чланова, од 1001 до 3000 бирача састављен је од 9 чланова и од 3001 и више бирача састављен је од 11 чланова.

 Број бирача месне заједнице утврђује се на основу званичних података надлежног органа Градске управе који води бирачки списак. Мандат чланова Савета месне заједнице траје 4 године.

**II ОРГАНИ ЗА СПРОВОЂЕЊЕ ИЗБОРА**

**Органи за спровођење избора**

**Члан 3.**

Органи за спровођење избора су Изборна комисија за спровођење избора за чланове савета месних заједница ( у даљем тексту: Изборна комисија), бирачки одбор и Другостепена изборна комисија.

Органи за спровођење избора су самостални и независни у раду и раде на основу Закона, Одлуке о месним заједницама на територији града Прокупља, и овог Упутства.

За свој рад органи за спровођење избора одговарају органу који их је именовао.

Сви органи и организације дужни су да пружају помоћ органима за спровођење избора и да им достављају податке, који су им потребни за рад.

**Изборна комисија**

**Члан 4.**

Изборна комисија обавља послове који су одређени Одлуком о месним заједницама на територији гара Прокупља и овим Упуством.

Изборна комисија именована је решењем Скупштине града Прокупља.

Изборна комисија у свом раду користи печат Скупштине града Прокупља.

Изборна комисија спроводи изборе за чланове савета месних заједница, искључуво у сталном саставу.

Чланови изборне комисије, њихови заменици, секретар, заменик секретара могу бити само грађани који имају пословну способност, изборно право, као и пребивалиште на територији Града.

Чланове Изборне комисије предлажу одборничке групе, групе одборника и самостални одборници.

Уколико овлашћени предлагач не достави предлог за члана Изборне комисије, предлог ће доставити начелник Градске управе.

**Бирачки одбори**

**Члан 5.**

Бирачке одборе именује Изборна комисије најкасније десет дана пре дана одређеног за одржавање избора.

Бирачки одбори обављају послове који су одређени Одлуком о месним заједницама на територији града Прокупља, овим Упуством и Правилима о раду бирачких одбора за спровођење избора за чланове Савета месних заједница.

Чланови бирачког одбора и њихови заменици могу бити само пословно способни грађани који имају изборно право и пребивалиште на територији града Прокупља.

За чланове бирачког одбора и њихове заменике не могу бити именовани кандидати за чланове Савета месних заједница, нити чланови Изборне комисије или Другостепене изборне комисије.

Члановима бирачких одбора и њиховим заменицима престаје чланство у бирачком одбору кад прихвате кандидатуру за члана Савета месне заједнице, као и именовањем за члана Изборне комисије и Другостепене изборне комисије.

Чланови бирачког одбора и њихови заменици имају мандат само за расписане изборе за члана савета месне заједнице.

Бирачки одбори спроводе изборе искључиво у сталном саставу.

**Састав бирачког одбора**

**Члан 6.**

Бирачки одбор чине председник,два члана и њихови заменици.

Заменици чланова бирачких одбора имају иста права одговорности као и чланови које замењују.

Право гласа у бирачком одбору има само члан, а у његовом одсуству, заменик.

**Предлагање чланова бирачких одбора**

**Члан 7.**

Председници бирачких одбора, заменици председника, чланови и заменици чланова бирачких одбора именују се на предлог одборничких група, група одборника и одборника појединца у Скупштини града Прокупља сразмерно њиховој заступљености на дан расписивања избора.

**Садржина предлога за именовање чланова бирачког одбора**

**Члан 8.**

Предлог за именовање чланова бирачких одбора треба да за свако предложено лице садржи: име и презиме, и ЈМБГ, назив месне заједнице, као и назив бирачког места за које се предлаже,адресу и број, као и број телефона за контакт.

**Рок за достављање предлога за чланове бирачког одбора**

**Члан 9.**

Предлоге за именовање чланова бирачких одбора овлашћени предлагачи достављају Изборној комисији најкасније петнест дана пре дана одржавања избора.

Предлози за именовање чланова бирачког одбора сачињавају се у складу са нумеричким приказом, који утврђује Изборна комисија и благовремено доставља овлашћеним предлагачима.

Нумеричким приказом се утврђује број председника, чланова и њихових заменика који припадају сваком предлагачу.

Ако овлашћени предлагачи благовремено не доставе Изборној комисији предлог за именовање члана бирачког одбора, Изборна комисија именује лице на предлог начелника Градске управе, које сматра компетентним за вршење дужности члана бирачког одбора.

**Провера изборног права за чланове бирачког одбора**

**Члан 10.**

У бирачки одбор могу бити именована само пословно способна лица која имају изборно право, као и пребивалиште на територији града Прокупља.

Пре подношења предлога за именовање чланова и заменика чланова бирачких одбора, овлашћени предлагачи су дужни да од Градске управе прибаве доказ о изборном праву за свако предложено лице, тако што ће Градска управа на писани збирни предлог овлашћеног предлагача за именовање чланова и заменика чланова бирачког одбора ставити печат којим потврђује да предложена лица имају изборно право.

Ако неко предложено лице нема изборно право на територији града Прокупља, Градска управа о томе писано обавештава овлашћеног предлагача, који је дужан да Изборној комисији достави нов предлог за члана бирачког одбора.

**Замена лица у бирачким одборима**

**Члан 11.**

Замену лица именованих у бирачке одборе врши Изборна комисија на предлог овлашћеног предлагача, најкасније пет дана пре одржавања избора.

.

**Ограничења у именовању чланова бирачког одбора**

**Члан 12.**

Исто лице не може истовремено да буде члан два бирачка одбора.

**Другостепена изборна комисија**

**Члан 13.**

Другостепена изборна комисија одлучује о приговору на акта Изборне комисије, у складу са Одлуком о месним заједницама на територији града Прокупља и овим Упуством.

Другостепена изборна комисија именована је решењем Скупштине града Прокупља.

**III БИРАЧКА МЕСТА**

**Надлежности за одређивање бирачких места**

**Члан 14.**

Изборна комисија одређује бирачка места у сарадњи са Градском управом.

Изборна комисија најкасније до 13.10.2024.године до 24 часа решењем одређује бирачка места на којима се гласа на изборима са бројем бирача уписаних у бирачки списак за сваку месну заједницу (бирачко место) и оглашава га у „Службеном листу града Прокупља“.

**Начин одређивања бирачких места**

**Члан 15.**

Бирачко место одређује се за гласање најмање 100 бирача.

У изузетним случајевима, може се одредити бирачко место и за мање од 100 бирача, ако би,због просторне удаљености или неповољног географског положаја, бирачима гласање на другом бирачком месту било знатно отежано.

Бирачко мести може да обухвата подручје дела насељеног места, једног или више насељених места.

За свако бирачко место одређује се: број бирачког места, назив бирачког места, адреса бирачког места и подручје сa којег гласају бирачи на том бирачком месту (улица, село, засеок, насеље и сл.).

**Ограничења у одређивању бирачких места**

**Члан 16.**

За бирачка места се, по правилу, одређују просторије у објектима у јавној својини а само изузетно и просторије у приватној својини.

За бирачко место не може бити одређена просторија у верском објекту, објекту у власништву политичке странке.

Приликом одређивања бирачког места, води се рачуна да оно по могућству буде у приземљу објекта и приступачно особама са инвалидитетом.

**Уређивање бирачких места**

**Члан 17.**

Градска управа је дужна у сарадњи са Изборном комисијом да благовремено обезбеди да простор који је одређен као бирачко место буде припремљен и отворен за гласање.

Просторија за гласање мора да буде уређена на начин који омогућује несметан рад бирачког одбора, несметано спровођење гласања и тајност гласања постављањем одговарајућих паравана и гласачке кутије.

На бирачком месту видно се истичу број и назив бирачког места, збирна изборна листа кандидата са именима свих кандидата за чланове Савета месне заједнице, решење о одређивању бирачког места и решење о именовању бирачког одбора.

На бирачком месту забрањено је истицање изборног пропагадног материјала.

Бирачки одбор обезбедиће лицима који прате рад бирачког одбора (посматрачима) одговарајуће место на бирачком месту, са кога могу да се прате ток гласања и утврђивање резултата гласања.

**IV БИРАЧКИ СПИСКОВИ**

**Упис и промена података у бирачком списку**

**Члан 18.**

Градска управа која је надлежна за ажурирање бирачког списка, врши упис бирача који нису уписани у бирачки списак, као и промену података у бирачком списку, све до његовог закључења, најкасније пет дана пре дана одржавања избора.

Градска управа дужна ја да одштампа и овери извод из бирачког списка за свако бирачко место,односно за сваку масну заједницу у којој се спроводе избори.

Извод из бирачког списка оверава се тако што се на последњој страни сваке свеске извода из бирачког списка наводе подаци и то: број и назив бирачког места, број страна извода из бирачког списка, број уписаних бирача, датум закључења, потпис овлашћеног лица и печат Градске управе града Прокупља.

Градска управа дужна ја да достави изводе из бирачког списка Изборној комисији у року од 24 часа од часа његовог закључења.

Закључење извода из бирачког списка врши се решењем које садржи коначан број уписаних бирача по месним заједницама, које се доставља Изборној комисији заједно са изводм из бирачких спискова.

**Утврђивања и објављивање коначног броја бирача**

**Члан 19.**

Изборна комисија утврђује и објављује у „ Службеном листу града Прокупља“ коначан број бирача за сваку месну заједницу, најкасније у року од 48 часова од дана достављања решења из члана 18 став 5. Овог упуства од стране Граде управе.

Услучају накнадних промена, Градска управа доставља Изборној комисији сва решења на којима се заснивају промене у бирачком списку које је донела 24 часа од дана достављања решења о коначном броју бирача по месним заједницама. На основу достављених решења Изборна комисија одмах, а најкасније у року од 12 часова од достављања решења, утврђује и објављује у „Службеном листу града Прокупља“ измене настале у коначном броју бирача утврђеног решењем из става 1. Овог члана.

**Обавештавање бирача о времену одржавања избора**

**Члан 20.**

**Обавештење бирача о дану и времену одржавања избора, са бројем и адресом бирачког места на коме бирач гласа, врши Градска управа, у сарадњи са Изборном комисијом, истицањем обавештења на огласним таблама месне заједнице и на другим местима погодним за обавештавање грађана месне заједнице.**

Обавештење из става 1. овог члана врши се најкасније пет дана пре дана одржавања избора у месним заједницама.

**V НЕПОСРЕДНО И ТАЈНО ГЛАСАЊЕ**

**Члан 21.**

Избори за савет месне заједнице спроводе се по правилима непосредног и тајног гласања на основу општег и једнаког изборног права, у складу са Одлуком о месним заједницама на територији града Прокупља.

Сваки пословно способан грађанин држављанин Републике Србије, са пребивалиштем на подручју месне заједнице чији се савет бира, односно који је уписан у извод из бирачког списка за месну заједницу чији се савет бира, који је навршио 18 година живота, има право да бира и да буде биран за члана Савета месне зеједнице.

**VI ПОДНОШЕЊЕ ИЗБОРНЕ ЛИСТЕ КАНДИДАТА**

**Подносилац изборне листе**

**Члан 22.**

Листе кандидата за чланове Савета месних заједница могу поднети регистроване политичке странке и групе грађана.

Листу мора подржати онолико бирача, колико је прописано Одлуком о месним заједницама на територији града Прокупља, с обзиром на број бирача уписаних у бирачки списак за сваку месну заједницу и у зависности од броја чланова Савета месних заједница.

Изборну листу у име регистроване политичке странке подноси заступник политичке странке или лице које он овласти.Овлашћење не мора бити оверено.

У име групе грађана листу подноси лице које је за то овлашћено споразумом о обазовању групе грађана и оно не мора за то да има посебно овлашћење.

 Лице које је овлашћено да поднесе листу, може да врши и друге радње у изборном поступку уколико овлашћењем није другачије одређено.

Групу грађана образује најмање десет бирача, писаним споразумом који се оверава у складу са прописима.

Споразум о образовању групе грађана обавезно садржи циљ(учествовање на изборима за савете месних заједница) образовања групе грађана, назив групе грађана, назив изборне листе,податке о лицима која су је образовала(име и презиме, ЈМБГ,пребивалиште и адреса наведени према подацима из личне карте) и податке о лицу које је овлашћено за подношење изборне листе.

Изборна листа мора да садржи тачан број кандидата који је једнак броју чланова Савета месне заједнице, за коју се листа подноси.

Грађани могу подржати само једну листу кандидата за савет месних заједница.

**Рок за подношење изборне листе**

**Члан 23.**

Овлашћени подносилац листе подноси листу Изборној комисији најкасније двадесет дана пре дана одржавања избора.

**Предлог изборне листе кандидата**

**Члан 24.**

Предлог листе за чланове савета месне заједнице, подноси се на посебном обрасцу који прописује и објављује Изборна комисија у року од пет дана од доношења одлуке о расписивању избора.

**Садржина предлога листе кандидата**

**Члан 25.**

Подносилац листе кандидата, за члана савета месне заједнице, подноси предлог на обрасцу која прописује Изборна комисија, најкасније петнаест дана пре одржавања избора.

Изборна листа садржи обавезно назив подносиоца и назив изборне листе.

Изборна листа даље садржи следеће податке:

* Име и презиме кандидата, ЈМБГ, занимање, пребивалиште и адресу становања;
* Име и презиме, ЈМБГ, пребивалиште и адресу становања и потпис лица које подноси листу;

Уз образац пријаве се подносе следећа документација:

1. Овлашћење да се поднесе изборна листа;
2. Писана сагласност носиоца изборне листе, ако назив изборне листе садржи име и презиме неког лица;
3. Изјава о прихватању кандидатуре за члана Савета месних заједница.
4. Потврда о изборном праву за кандидате, на заједничком списку, или појединачно.

 5. Оверене изјаве бирача који подржавају изборну листу;

1. Списак бирача који подржавају листу(списак се предаје у писаном и електронском облику и мора бити сложен по азбучном реду презимена бирача у exel табели).

Бирачи који подржавају листу кандидата за чланове Савета за одређену месну заједницу, морају имати пребалиште у тој месној заједници и морају бити уписани у Извод из бирачког списка за дату месну заједницу.

1. Споразум о образовању групе грађана;

**Назив подносиоца изборне листе**

**Члан 26.**

Политичка странка у изборној листи као назив подносиоца изборне листе, наводи свој пуни или скраћени назив, под којим је уписана у Регистар политичких странака.

Група грађана, наводи назив утврђен споразумом о образовању групе грађана који мора да почне речима '' Група грађана '' и у свом називу не сме да садржи реч ''странка'' или ''партија'' ни у једном падежу.

**Назив изборне листе**

**Члан 27.**

Политичка странка у изборној листи наводи назив своје листе, док група грађана у изборној листи наводи назив листе који је утврђен споразумом о образовању групе грађана.

Назив изборне листе групе грађана не може да садржи реч ''странка'' или ''партија'' ни у једном падежу.

Назив изборне листе може да садржи име и презиме физичког лица (носилац листе) ако се оно са тим сагласи у писаној форми. Сагласност не мора да буде оверена.

Назив листе не може да садржи имена историјских или измишљених личности.

Носилац листе може да буде кандидат за члана Савета месне заједнице.

Исто лице не може да буде носилац двеју изборних листа, нити може бити носилац једне изборне листе, а кадидат за члана Савета месних заједница на другој изборној листи.

**Место за подношење предлога листи**

**Члан 28.**

Предлог изборне листе кандидата за чланове Савета меснх заједница се подноси Изборној комисији у просторијама Градске управе (Свечаној сали), у Прокупљу, у ул. Таткова бр.2, у периоду од 07.00-00.00 часова, при чему овлашћено лице на самој пријави обавезно ставља датум, час и минут пријема предлога листе и издаје подносиоцу потврду о поднетој листи.

**Недостаци у предлогу листе**

**Члан 29.**

Када Изборна комисија утврди да предлог листе није поднет благовремено, донеће одлуку о одбацивању предлога листе.

Када Изборна комисија утврди да предлог листе садржи недостатке који су сметња за њено проглашење, донеће, у року од 24 часа од пријема листе, закључак којим се подносиоцу предлога налаже да, најкасније у року од 24 часа од часа достављања закључка, отклони те недостатке. У закључку се подносиоцу указује на начин отклањања недостатака.

Када Изборна комисија утврди да листа садржи недостатке, односно ако утврди да недостаци нису отклоњени, или нису одклоњени у прописаном року, донеће у наредних 24 часа одлуку о одбијању проглашења листе.

**Проглашење предлога изборне листе**

**Члан 30.**

Изборна комисија проглашава листу одмах по пријему предлога, а најкасније у року од 24 часа од пријема.

Одлуку о проглашењу листе из става 1.овог члана Изборна комисија доставља подносиоцу без одлагања.

Подносилац може повући листу најкасније до дана утврђивања збирне изборне листе.

**Обустављање поступка избора**

**Члан 31.**

У случају да се за изборе не пријави ни једна изборна листа или да на листи нема онолико кандидата колико има чланова савета за одређену месну заједницу а предлагач није поступио по закључку за допуну листе, Изборна комисија ће донети одлуку о обустављању поступка избора, у року од 48 часова по истеку рока за пријављивање листе.

Када истекне рок за подношење приговора на одлуку о обустављању поступка из става 1. овог члана, Изборна комисија о одлуци обавештава председника Скупштине града.

**VII ЗБИРНА ИЗБОРНА ЛИСТА**

**Садржина збирне изборне листе**

**Члан 32.**

Збирну изборну листу за сваку месну заједницу, утврђује Изборна комисија, одлуком, десет дана пре одржавања гласања.

Збирна изборна листа садржи све изборне листе које су проглашене са личним именима и презименима свих кандидата и подацима о години рођења, занимању и пребивалишту.

Редослед изборних листа на збирној изборној листи се одређује према редоследу њиховог проглашења.

Комисија објављује збирну изборну листу у ''Службеном листу Града Прокупља'', на интернет презентацији града и огласној табли месних заједница, најкасније дест дана пре одржавања избора.

**VIII ПРЕДАЈА ИЗБОРНОГ МАТЕРИЈАЛА БИРАЧКИМ ОДБОРИМА ПРЕ ГЛАСАЊА**

**Обезбеђивање изборног материјала**

**Члан 33.**

За спровођење избора користи се изборни матријал предвиђен и утврђен Одлуком о месним заједницама на територији града Прокупља и овим Упутством, који обезбеђују Изборна комисија у Градска управа за сваки бирачки одбор.

Изборна комисија, у сарадњи са Градском управом, сваком бирачком одбору, благовремено доставља:

 1) 2 УВ лампе и 2 боце спреја

 2) гласачку кутију;

 3) параване за обезбеђивање тајности гласања;

 4) прибор за писање;

 5) прибор за печаћење гласачке кутије и другог изборног материјала

 6) коверте за одлагање гласачких листића и контролног листа,

 7) остали канцеларијски материјал (селотејп, лењир и др.);

 8) врећу за одлагање материјала;

 9) образац евиденције о присуству на бирачком месту чланова и заменика чланова бирачког одбора.

Изборна комисија, у сарадњи са Градском управом, је дужна да благовремено обезбеди простор за безбедно чување изборног материјала и да се стара о томе да просторија која је одређена за бирачко место буде уређена на начин којим се обезбеђује тајност гласања и да буде отворена за гласање.

**Обавезе Изборне комисије у обезбеђењу изборног материјала**

**Члан 34.**

Изборна комисија сваком бирачком одбору доставља следећи изборни материјал:

1. Збирну изборну листу кандидата за чланове Савета месне заједнице (2 x)
2. Решење о одређивању бирачког места(извод);
3. Извод из бирачког списка;
4. Решење о именовању бирачког одбора;
5. Потребан број гласачких листића;
6. Контролни лист за проверу исправности гласачке кутије;
7. Образац Записника о раду бирачког одбора на спровођењу гласања и утврђивању резултата гласања за избор чланова Савета месне заједнице, у три примерка;
8. Образац Потврде о изборном праву за гласање ван бирачког места;
9. списак посматрача за праћење рада бирачког одбора (уколико их има);
10. правила о раду бирачких одбора за спровођење избора за чланове Савета месних заједница.
11. Контролни формулар, за логичко – рачунско слагање резултата гласања на бирачком месту.

**Предаја изборног материјала**

**Члан 35.**

Изборни материјал, Изборна комисија и Градска управа предају бирачким одборима, у просторијама Градске управе (Свечана сала ) најкасније 24 часа, пре дана одржавања избора.

О обављеној примопредаји изборног материјала пре гласања узмеђу Изборне комисије, Градске управе и бирачког одбора сачињава се Записник о примопредаји изборног материјала пре гласања за изборе за чланове Савета месне заједнице.

**IX СТАНДАРДИ ЗА ИЗБОРНИ МАТЕРИЈАЛ**

**Гласачки листићи**

**Члан 36.**

Избор чланова Савета месне заједнице врши се тајним гласањем на гласачком листићу.

Гласачки листић треба да садржи:

1.Назив избора и датум гласања,

2.Редни број који се ставља испред назива изборне листе,

3.Назив изборне листе према редоследу утврђеном на збирној изборној листи, (са именом и презименом првог кандидата са изборне листе),

4.Напомену да се гласа за једну листу заокруживањем броја испред назива изборне листе,

5.Напомена да је гласање тајно,

6.Отисак печата Скупштуне града.

Изборна комисија одлуком која се објављује у „Службеном листу града Прокупља“ утврђује број гласачких листића који се штампа, за сваку Месну заједницу.

Након утврђивања Збирне изборне листе кандидата, Изборна комисија утврђује изглед гласачког листића.

Збирна изборна листа са именима свих кандидата за члана Савета месне заједнице мора за време гласања бити видно истакнута на бирачком месту.

Одлуку којом се утврђује боја гласачког листића и боја контролног листића Изборна комисија објављује у ''Службеном листу Града Прокупља''.

Одлука о броју гласачких листића објављује се у ''Службеном листу Града Прокупља''.

Гласачки листићи и контролни листић не могу бити исте боје.

**Употреба језика и писма**

**Члан 37.**

Текст гласачког листића и осталог изборног материјала за спровођење избора штампа се на српском језику,ћириличким писмом.

**Припрема за штампање и надзор над штампањем и примопредајом гласачких листића**

**Члан 38.**

Иглед и садржину гласачког листића прописује Изборна комисија. Штапање, бројање и паковање надзире Изборна комисија.

Представници проглашених изборних листа, као и овлашћени посматрачи имају право да присуствују штампању, бројању и паковању гласачких листића. Да би то право остварили морају се писаним путем обратити Изборној комисији, да желе да присуствују наведеним радњама.

**X ОБРАСЦИ ЗА СПРОВОЂЕЊЕ ПОЈЕДИНИХ ИЗБОРНИХ РАДЊИ**

**Обрасци за спровођење избора у месним заједницама**

**Члан 39.**

Поједине радње при сровођењу избора за чланове Савета месних заједница вршиће се на обрасцима које ће прописати Изборна комисија посебном Одлуком.

Обрасце за кандидовање Изборна комисија је дужна да објави у року од пет дана од доношења одлуке о расписивању избора.

Штампање образаца, записника и друге документације прописане Одлуком о месним заједницама на територији града Прокупља и овим Упутством организује Изборна комисија у сарадњи са Градском управом.

**XI ЗАШТИТА ИЗБОРНОГ ПРАВА**

**Право на заштиту изборног права**

**Члан 40.**

Сваки бирач, кандидат за члана Савета месне заједнице и предлагач изборне листе има право на заштиту изборног права.

Бирач, кандидат за члана Савета месне заједнице и предлагач изборне листе, има право да поднесе приговор Изборној комисији због неправилности у поступку кандидовања, спровођење избора, утврђивања и објављивања резултата избора.

**Рок за подношење приговора**

**Члан 41.**

Приговор се подноси у року од 24 часа од дана када је донета одлука, односно извршена радња или учињен пропуст.

**Рок за доношење одлуке Изборне комисије**

**Члан 42.**

Изборна комисија ће донети одлуку у року од 48 часова од пријема приговора и доставиће је подносиоцу приговора.

Ако Изборна комисија усвоји приговор, поништиће одлуку или радњу, отклонити или наложити отклањање пропуста.

**Приговор Другостепеној изборној комисији**

**Члан 43.**

Против одлуке Изборне комисије по приговору, може се изјавити приговор Другостепеној изборној комисији у року од 24 часа од пријема одлуке, преко Изборне комисије.

Изборна комисија је дужна да другостепеној комисији достави одмах а најкасније у року од 12 часова од пријема приговора, све потребне списе и податке за одлучивање.

Другостепена комисија је дужна да донесе одлуку по приговору у року од 48 часова од часа пријема приговора са списима.

 Против другостепене одлуке може се изјавити жалба Вишем суду, у року од 24.часа од достављања решења.

**Одлука Другостепене изборне комисије**

**Члан 44.**

Ако Другостепена комисија усвоји приговор, поништиће акт или радњу.

Другостепена изборна комисија може својом одлуком мериторно решити изборни спор, када за то постоје ислови. Одлука Другостепене изборне комисије у свему замењује поништени акт.

Изборна комисија је дужна да понови изборну радњу ако је Другостепена изборна комисија то наложила. У колико је наложила понављање избора поновне изборе расписује Изборна комисија.

**Надгледање и праћење избора**

**Члан 45.**

Заинтересована, регистрована удружења која се баве изборима могу да поднесу на прописаном обрасцу, захтев Изборној комисији да прате рад органа на спровођењу избора, најкасније пет дана од одржавања избора. Удружења могу да пријаве по једно лице за праћење изборног процеса.

О поднетом захтеву Изборна комисије одлучује у року од 48 сати од часа поднетог захтева

Трошкове сносе удружења.

**Члан 46.**

Изборна комисија је дужна да извештај о изборима и резултатима избора достави Скупштини града у року од пет дана од дана доношења одлуке о резултатима избора за сваку месну заједницу.

**Члан 47.**

Ово Упутство ступа на снагу даном доношења а биће објављено у ''Сл.лист Града Прокупља'' и на интернет презентацији Града Прокупља.

Број:013-19/2024-02

У Прокупљу, 07.10.2024.године

 ПРЕДСЕДНИК

 ИЗБОРНЕ КОМИСИЈЕ

 Саша Анђелковић с.р.

***С а д р ж а ј***

***1.Пословник о раду Изборне комисије за спровођење избора за чланове Савета месних заједница града Прокупља...........................................................................................................................1***

***2. Упутство за спровођење избора за чланове Савета месних заједница на територији града Прокупља....................................................................................................................................10***



 Издавач**:** *Скупштина града Прокупља*

 **Лист уредио** *Ивана Обрадовић*

**Главни и одговорни уредник:** *Секретар Скупштине града Прокупља Тања Ђорђевић*

.